Καρσάνικο κέντημα

Το καρσάνικο κέντημα αποτελεί μια ιδιαίτερη κεντητική τεχνική, η οποία συναντάται στο χωριό Καρυά της Λευκάδος. Το Καρσάνικο Κέντημα έλκει την καταγωγή των τεχνικών του από τρόπους σύμπλεξης, οι οποίοι συναντώνται στον ηπειρωτικό και νησιωτικό ελληνικό χώρο, αλλά και στην Ιταλία. 

Δεν αποτελούσε αυτόνομο τεχνούργημα εξ αρχής, αλλά συμπλήρωνε, ως εξωραϊστικό στοιχείο μέρη της παραδοσιακής φορεσιάς και, κυρίως, την τραχηλιά. 

Διακρίνουμε τρεις τεχνικές στο καρσάνικο κέντημα: Η Καφασοβελονιά, το Πλακέ και το Σταυρογάζι. 

Τα σχέδια του κεντήματος είναι : η Κούπα, το Ψαράγκαθο, οι Ρόδες, η Σφραγίδα, η Λύρα, τα Φιοράκια, το φελί, το Μοτίφ.
Οι κεντήστρες της Καρυάς δούλευαν την σταυροβελονιά σε βαμβακερά ή και λινά χοντρά υφάσματα με χοντρές κλωστές πολύχρωμες.

Κέντημα